b'\n_START_ARTICLE_\nHalkum\n_START_SECTION_\nPerbezaan jantina\n_START_PARAGRAPH_\nHalkum lebih banyak terdapat pada lelaki dewasa daripada wanita dan kanak-kanak. Pertumbuhan tekak semasa akil baligh barulah yang menyebabkan ketidakstabilan vokal di kalangan lelaki remaja, bukannya halkum. Halkum hanyalah penonjolan pada rawan tiroid membentuk tekak. Sesetengah orang berpendapat bahawa alasan halkum lebih biasa di kalangan lelaki ialah kedua-dua lamina rawan tiroid yang membentuk halkum ini terbentuk sudut 90\xc2\xb0 di kalangan lelaki tetapi sudut ini biasanya 120\xc2\xb0 di kalangan perempuan. Walau bagaimanapun teori ini menjadi dugaan apabila fakta diambil kira bahawa kebanyakan wanita dengan halkum yang besar dilihat tiada bezanya dengan lelaki._NEWLINE_Secara umum, kelaziman halkum dikira sebagai ciri-ciri jantina sekunder lelaki, walaupun ini lebihnya suatu persepsi daripada apa-apa yang merujuk kepada fakta sains, kerana bukan semua lelaki mempunyai halkum yang besar dan terdapat sedikit wanita yang ada.\n_START_SECTION_\nPembedahan\n_START_PARAGRAPH_\nHalkum boleh menjadi lebih menonjol daripada yang diingini, dan kadangkala ini diatasi dengan kondrolaringoplasti (chondroplasti tiroid), sejenis pembedahan plastik untuk mengecilkan halkum.  Pembedahan ini bukannya tanpa risiko kerana boleh menjejaskan suara dan menyebabkan kerosakan kekal serta meninggalkan parut yang jelas. Pembedahan ini boleh menjadi sebahagian daripada terapi penentuan semula jantina untuk transeksual lelaki-kepada-perempuan (transwanita).'